CENU APTAUJA Nr. AS OŪS 2024/22\_PIL/CA

SNIEGA LĀPSTU PIEGĀDE

NOTEIKUMI

**1.Vispārīgā informācija**

* 1. Pasūtītājs:

|  |  |
| --- | --- |
| Pasūtītāja nosaukums: | AS „Olaines ūdens un siltums” (turpmāk- Pasūtītājs) |
| Adrese: | Kūdras iela 27, Olaine, Olaines novads, LV-2114, Latvija |
| Reģistrācijas numurs: | 50003182001 |
| Tālruņa numurs: | +371 67963102 |

* 1. Kontaktpersona

Kontaktpersona: Zanda Ģērmane

Tālruņa numurs: +371 25656363

E-pasta adrese: [iepirkumi@ous.lv](mailto:iepirkumi@ous.lv)

Kontaktpersona sniedz tikai organizatoriska rakstura informāciju par iepirkuma procedūru.

* 1. Cenu aptaujas mērķis — izvēlēties saimnieciski visizdevīgāko piedāvājumu ar zemāko cenu un noslēgt līgumu par sniega lāpstu piegādi.
  2. Piedāvājuma derīguma termiņš – **30 (trīsdesmit) dienas** no piedāvājuma iesniegšanas termiņa.
  3. Pretendents var iesniegt tikai **1 (vienu) piedāvājuma** variantu attiecīgajā daļā. Pretendents drīkst iesniegt piedāvājumu vienā vai abās cenu aptaujas daļās.

1. **Kvalifikācijas un atlases prasības**
   1. Pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 EUR.
   2. Pretendentam nav pasludināts Pretendenta maksātnespējas process, apturēta vai pārtraukta saimnieciskā darbība, uzsākta tiesvedība par bankrotu vai tiek konstatēts, ka līdz paredzamajam līguma izpildes termiņam būs bankrotēts;
   3. Uz Pretendentu nav attiecināmi Starptautisko un Latvijas Republikas nacionālo sankciju likuma noteiktie izslēgšanas nosacījumi.
2. **Piedāvājums jāiesniedz līdz 2024.gada 22.oktobris plkst. 11:00, nosūtot elektroniski 1.2. punktā norādītai kontaktpersonai**
3. **Cenu aptaujas priekšmets —** Cenu aptaujas tehniskai specifikācijai (Noteikumu 2.pielikums) atbilstošu sniega lāpstu piegāde.
4. **Piedāvājuma saturs:**
   1. Piedāvājums iesniedzams par vienu vai abām daļām.
   2. Tehniskajā piedāvājumā (2.pielikuma sadaļa “Tehniskais piedāvājums”) Pretendents aizpilda savu piedāvājumu attiecīgajā daļā, ņemto vērā Pasūtītāja norādītās tehniskās prasības (2.pielikuma sadaļa “Tehniskā specifikācija”).
      1. **Iesniedzot tehnisko piedāvājumu, Pretendents pievieno klāt piedāvātās preces datu lapas, katalogu vai papildus aprakstu par piedāvāto preci**.
   3. Finanšu piedāvājums tiek norādīts:
      1. 1.pielikuma 1.punktā, kur Pretendents norāda Preces piedāvāto cenu attiecīgajā daļā.
      2. Piedāvātā cena jānorāda EUR, neieskaitot PVN, ar 2 (diviem) cipariem aiz komata.
      3. Piedāvājuma cenā tiek iekļauti visi izdevumi un izmaksas, kas saistītas ar līguma izpildi, to skaitā nodokļi, nodevas (izņemot pievienotās vērtības nodokli), administrācijas, transporta izmaksas u.c. saistītās izmaksas.
   4. Piedāvājumu paraksta Pretendenta paraksttiesīgā persona ar drošu elektronisko parakstu. Ja Pretendentam nav iespējas piedāvājumu parakstīt ar drošu elektronisko parakstu, to iesūta parakstītā un skenētā dokumenta veidā. Ja piedāvājumu iesniedz pilnvarotā persona, tad jāpievieno pilnvara.
5. **Piedāvājuma vērtēšana:**
   1. Piedāvājuma izvēles kritērijs – zemākā cena attiecīgajā daļā.
   2. Pretendenta atbilstību cenu aptaujas noteikumu 2.punkta prasībām komisija pārbaudīs publiski pieejamās datu bāzēs.
   3. Kvalifikācijas prasībām atbilstošo pretendentu piedāvājumi tiks savstarpēji salīdzināti, lai noteiktu cenu aptaujas uzvarētāju.
6. **Līguma slēgšana un apmaksas nosacījumi**
   1. Ar cenu aptaujas uzvarētāju tiks noslēgts līgums attiecīgajā daļā, kura projekts pievienots Noteikumu 3.pielikumā.
   2. Preces apmaksa saskaņā ar līguma nosacījumiem.
   3. Piedāvājuma iesniegšana uzskatāma par piekrišanu līguma projekta noteikumiem.

**Pielikumi:**

1.pielikums — Piedāvājums

2.pielikums — Tehniskā specifikācija un tehniskais piedāvājums

3.pielikums — Līguma projekts

1.pielikums

**PIEDĀVĀJUMS** **cenu aptaujā**

SNIEGA LĀPSTU PIEGĀDE

CENU APTAUJA Nr. AS OŪS 2024/22\_PIL/CA

|  |  |
| --- | --- |
| Pretendenta nosaukums: |  |
| Reģistrēts Komercreģistrā (*datums*): |  |
| Reģistrācijas Nr.: |  |
| Juridiskā adrese: |  |
| Korespondences adrese: |  |
| Kontaktpersona: |  |
|  | *(vārds, uzvārds, amats)* |
| Telefons: |  |
| E-pasta adrese: |  |
| Nodokļu maksātāja reģistrācijas Nr.: |  |
| Banka: |  |
| Kods: |  |
| Konts: |  |
| Informācija, vai atbilst mazā vai vidējā uzņēmuma statusam:[[1]](#footnote-1) |  |

1. Esam izskatījuši Cenu aptaujas noteikumus, tehnisko specifikāciju un Līguma projektu. Mēs esam pārbaudījuši un saprotam šos dokumentus un pārliecinājāmies, ka tie nesatur kļūdas un citus defektus. Mēs pieņemam visas Cenu aptaujas dokumentos noteiktās prasības un piedāvājam veikt piegādes par šādu cenu, neieskaitot pievienotās vērtības nodokli

|  |  |  |  |
| --- | --- | --- | --- |
|  | 1.daļa | Sniega lāpsta ar darba platumu 1650mm | \_\_\_\_\_\_\_\_\_\_\_\_\_\_\_\_\_\_ EUR bez PVN |
|  | 2.daļa | Sniega lāpsta ar darba platumu 1500mm | \_\_\_\_\_\_\_\_\_\_\_\_\_\_\_\_\_\_ EUR bez PVN |

1. Piegādi nodrošināsim:

|  |  |  |  |
| --- | --- | --- | --- |
|  | 1.daļa | Sniega lāpsta ar darba platumu 1650mm | \_\_\_\_\_\_\_\_\_\_\_\_\_\_\_\_\_\_ dienu laikā no līguma noslēgšanas brīža |
|  | 2.daļa | Sniega lāpsta ar darba platumu 1500mm | \_\_\_\_\_\_\_\_\_\_\_\_\_\_\_\_\_\_ dienu laikā no līguma noslēgšanas brīža |

1. Mēs apņemamies slēgt Līgumu atbilstoši noteikumos ietvertajam Līguma projektam.

Līguma slēgšanas gadījumā Līguma izpildes kontaktpersona tiek noteikta:

|  |  |
| --- | --- |
| Kontaktpersona: |  |
|  | *(vārds, uzvārds, amats)* |
| Telefons: |  |
| E-pasta adrese: |  |

1. Mēs apliecinām, ka:
   1. Piedāvājuma derīguma termiņš ir \_\_\_ dienas.
   2. neesam nekādā veidā ieinteresēti nevienā citā piedāvājumā, kas iesniegts Cenu aptaujā;
   3. visi pievienotie dokumenti veido Cenu aptaujas piedāvājumu;
   4. visa piedāvājumā sniegtā informācija un ziņas ir patiesas;
   5. preču piegādi veikt saskaņā ar Cenu aptaujas noteikumiem;
   6. Piedāvājuma cenā ir ietverti visi izdevumi, kas rodas saistībā ar Līguma izpildi, tajā skaitā izdevumi, kas saistīti ar Preces piegādi uz izkraušanu Pasūtītāja Līgumā norādītajā adresē
   7. piedāvājums pilnībā atbilst Pasūtītāja Cenu aptaujas noteikumiem;
   8. nav tādu apstākļu, kas liedz piedalīties iepirkumā un pildīt Cenu aptaujas prasībās norādītās prasības.

Ar šo uzņemos pilnu atbildību par Cenu aptaujā iesniegto dokumentu komplektāciju, tajos ietverto informāciju, noformējumu, atbilstību Cenu aptaujas prasībām. Sniegtā informācija un dati ir patiesi.

Komercnoslēpums iekļauts \_\_\_ lpp.

*[Pretendenta pārstāvēttiesīgās personas paraksts:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[Pretendenta pārstāvēttiesīgās personas amats, vārds un uzvārds:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[datums:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

2.pielikums

TEHNSIKĀ SPECIFIKĀCIJA UN TEHNISKAIS PIEDĀVĀJUMS

SNIEGA LĀPSTU PIEGĀDE

CENU APTAUJA Nr. AS OŪS 2024/22\_PIL/CA

**1.daļa – Sniega lāpsta ar darba platumu 1650mm**

|  |  |  |  |
| --- | --- | --- | --- |
| Nr. p.k. | **Prasības nosaukums** | **Tehniskā specifikācija** | **Tehniskais piedāvājums** |
| 1. | Savietojama ar riteņtraktoru | Paredzēts savietot ar riteņtraktora KIOTI DK6020CH priekšējo uzkari |  |
| 2. | Stiprinājums | 3 punktu |  |
| 3. | Darba platums | Ne mazāk kā 1650 mm |  |
| 4. | Aprīkota ar gumijas asmeni un triecienu amortizatoru | Jānodrošina |  |
| 5. | Svars | Ne vairāk kā 350 kg |  |
| 6. | Hidroelektriska vadība | Jānodrošina |  |
| 7. | Ražotājs, modelis | PRONAIR  PU-1700 vai analogs |  |
| 8. | Garantijas laiks | 12 mēneši |  |
| 9. | Maināmo darba pozīciju skaits | 4 |  |

**Pielikumā**: piedāvātā produkta kataloga – tehniskais apraksts konkrētajam modelim

*[Pretendenta pārstāvēttiesīgās personas paraksts:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[Pretendenta pārstāvēttiesīgās personas amats, vārds un uzvārds:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[datums:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

2.pielikums

TEHNSIKĀ SPECIFIKĀCIJA UN TEHNISKAIS PIEDĀVĀJUMS

SNIEGA LĀPSTU PIEGĀDE

CENU APTAUJA Nr. AS OŪS 2024/22\_PIL/CA

**2.daļa – Sniega lāpsta ar darba platumu 1500mm**

|  |  |  |  |
| --- | --- | --- | --- |
| Nr. p.k. | **Prasības nosaukums** | **Tehniskā specifikācija** | **Tehniskais piedāvājums** |
| 1. | Savietojama ar piedāvāto riteņtraktoru | Paredzēts savietot ar riteņtraktora SOLIS 26 priekšējo uzkari |  |
| 2. | Stiprinājums | 3 punktu |  |
| 3. | Darba platums | Min 1320 mm  Max 1500 mm |  |
| 4. | Aprīkota ar gumijas asmeni un triecienu amortizatoriem | Jānodrošina |  |
| 5. | Svars | Ne vairāk kā 150 kg |  |
| 6. | Hidroelektriska vadība | Jānodrošina |  |
| 7. | Ražotājs, modelis | SAMASZ CITY 150 vai analogs |  |
| 8. | Garantijas laiks | 12 mēneši |  |

**Pielikumā**: piedāvātā produkta kataloga – tehniskais apraksts konkrētajam modelim

*[Pretendenta pārstāvēttiesīgās personas paraksts:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[Pretendenta pārstāvēttiesīgās personas amats, vārds un uzvārds:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[datums:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

3.pielikums

|  |
| --- |
| **Līguma projekts**  SNIEGA LĀPSTU PIEGĀDE  CENU APTAUJA Nr. AS OŪS 2024/22\_PIL/CA |
| Olainē, *Datums ir elektroniskās parakstīšanas datums* |

**AS „Olaines ūdens un siltums”**, vienotais reģistrācijas Nr.50003182001, tās \_\_\_\_\_\_\_\_\_ personā, kuri rīkojas uz sabiedrības statūtu pamata (turpmāk – Pasūtītājs) no vienas puses, un

**\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_ personā, kurš/a darbojas uz statūtu pamata (turpmāk – Piegādātājs), no otras puses (abi kopā – Puses),

pamatojoties uz cenu aptaujas „Sniega lāpstu piegāde”, ID Nr. AS OŪS 2024/22\_PIL/CA rezultātiem un, saskaņā ar Piegādātāja iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
   1. Piegādātājs piegādā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   2. Preces piegādes vieta: Celtnieku iela 3, Olaine, Olaines novads.
2. **Līguma summa un norēķinu kārtība**
   1. Kopējā Līguma summa par Preci ir **\_\_\_\_\_\_ EUR** (\_\_\_\_\_ *euro* un \_\_\_ centi), neieskaitot pievienotās vērtības nodokli (turpmāk — PVN). PVN tiek aprēķināts un maksāts papildus saskaņā ar spēkā esošo nodokļu likmi.
   2. Līguma 2.1.punktā norādītajā summā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Preces piegādi un izkraušanu Pasūtītāja Līguma 1.2.punktā norādītā adresē. Piegādātājs Preces piegādi un izkraušanu Pasūtītāja norādītajā piegādes vietā, veic ar saviem resursiem.
   3. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par Preces piegādi, kuru Piegādātājs nav veicis un/vai par Līguma prasībām neatbilstošas kvalitātes vai brāķētas Preces piegādi.
   4. Apmaksa par Preces piegādi tiek veikta pēc Preces piegādes, saskaņā ar Piegādātāja iesniegto Preču pavadzīmi - rēķinu, kurā norāda Preces nosaukumu, cenu, Pasūtītāja Līguma numuru un piegādātās preces daudzumu. Pasūtītājs veic bezskaidras naudas pārskaitījumu uz Piegādātāja pavadzīmē - rēķinā norādīto bankas kontu ne vēlāk kā 10 (desmit) kalendāro dienu laikā pēc Preces piegādes un Līgumā noteiktajā kārtībā veiktas abpusējas preču pavadzīmes parakstīšanas.
   5. Samaksa uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.
3. **Preces piegāde**
   1. Piegādātājs piegādā Preci \_\_\_ (\_\_\_) kalendāro dienu laikā no Līguma noslēgšanas brīža.
   2. Piegādātājs ir atbildīgs par piegādājamās Preces nejaušas, pilnīgas vai daļējas bojāejas vai bojāšanās risku līdz Preces pieņemšanas brīdim.
   3. Pasūtītājs, pieņemot Preci, ir tiesīgs pārbaudīt Preces kvalitāti un atbilstību Līguma un pielikuma prasībām. Ja Prece atbilst visām prasībām, Pasūtītājs paraksta Preces pavadzīmi un pieņemšanas – nodošanas aktu. Ja Prece neatbilst prasībām, Pasūtītājs ir tiesīgs nepieņemt un neapmaksāt Preci. Šādā gadījumā Pasūtītāja pārstāvis sagatavo Preces defektu aktu un nodod to Piegādātājam, pamatojot Preces nepieņemšanu.
   4. Piegādātājs pieņem atpakaļ no Pasūtītāja Līgumam neatbilstošo Preci un veic tās aizvietošanu ar atbilstošu Preci 10 (desmit) darba dienu laikā no Preces defektu akta sagatavošanas dienas, par saviem līdzekļiem.
   5. Pretenzijas par Preces kvalitāti un atbilstību Līguma nosacījumiem Pasūtītājs ir tiesīgs izvirzīt Piegādātājam Preces piegādes un izkraušanas laikā, kā arī Preces garantijas periodā, skaitot no Preces pieņemšanas datuma.
   6. Prece uzskatāma par piegādātu un nodotu Pasūtītājam ar brīdi, kad Puses abpusēji parakstījušas Preces pavadzīmi – rēķinu.
4. **Līguma darbības laiks un spēkā esamība**
   1. Līgums stājas spēkā tā abpusējas parakstīšanas brīdī un ir spēkā līdz pilnīgai saistību izpildei, tajā skaitā Preces garantijas periodā – \_\_\_mēnešus no Preces pavadzīmes abpusējas parakstīšanas dienas.
   2. Pusēm ir tiesības jebkurā brīdī izbeigt Līgumu, par to rakstiski vienojoties un nosūtot par to rakstisku paziņojumu uz otras Puses juridisko adresi 10 (desmit) kalendārās dienas iepriekš.
   3. Pusēm ir tiesības vienpusēji izbeigt Līgumu, ja:
      1. Piegādātājs Līguma noslēgšanas vai tā izpildes laikā sniedzis nepatiesas vai nepilnīgas ziņas vai apliecinājumus;
      2. iestājušies apstākļi, kas apgrūtina vai padara neiespējamu Līgumā noteikto saistību izpildi kādai no Pusēm;
      3. Pasūtītājs kavē noteikto maksājumu veikšanas termiņu un Pasūtītājs pārkāpumu nenovērš 10 (desmit) kalendāro dienu laikā no Piegādātāja pretenzijas nosūtīšanas dienas uz Pasūtītāja juridisko adresi.
      4. Atkārtoti piegādāta Līguma neatbilstoša prece.
      5. Preces piegāde tiek kavēta 15 (piecpadsmit) darba dienas no Līguma noslēgšanas brīža un Puses nav vienojušās par citu piegādes termiņu
   4. Par vienpusēju atkāpšanos saskaņā ar Līguma 4.3.punktu, Puse paziņo otrai Pusei, nosūtot paziņojumu ar elektroniskā pasta starpniecību, izmantojot drošu elektronisko parakstu.
5. **Preces kvalitātes noteikumi un garantija**
   1. Piegādātā prece ir jauna, iepriekš nelietota.
   2. Precei jābūt marķētai ar ražotāja firmas zīmi, preces kodu (ja tāds paredzēts) un atbilstošu CE marķējumu.
   3. Uz piegādes brīdi Prece ir gatava lietošanai.
   4. Piegādātājs garantē, ka Prece atbilst Līguma noteikumiem un ir derīga ekspluatācijai.
   5. Preces garantijas laiks: \_\_ (\_\_\_\_\_) mēneši no Preces pavadzīmes abpusējas parakstīšanas dienas.
   6. Piegādātājs apņemas bez maksas novērst jebkuru Preces defektu, ja defekts ir atklāts Preces garantijas termiņa laikā.
   7. Piegādātājam nav pienākums veikt Preces bezmaksas nomaiņu, ja Pasūtītājs:
      1. ekspluatējis Preci neatbilstoši tās ekspluatācijas noteikumiem (ražotāja vai citām instrukcijām);
      2. pierādāmu Preces lietotāju nolaidības, nepareizas Preces lietošanas vai apzinātu bojājumu konstatēšanas gadījumā;
      3. nepārvaramas varas apstākļu rezultātā.
   8. Pasūtītājs, konstatējot, ka Prece tās garantijas laikā neatbilst Līguma noteikumiem (turpmāk – trūkumi), sagatavo un uz Piegādātāja kontaktpersonas e-pastu nosūta pretenziju par konstatētajiem Preces trūkumiem un nepilnībām (turpmāk – pretenzija).
   9. Piegādātājs, ja saskaņā ar Līguma 5.8.punktu sagatavota pretenzija, bez papildu maksas 3 (trīs) darba dienu laikā novērš konstatētos trūkumus vai veic Preces nomaiņu pret jaunu, kvalitatīvu un Līguma noteikumiem atbilstošu.
   10. Ja Preces trūkums tās garantijas laikā radies ne no ražotāja atkarīgu iemeslu dēļ, Preces remontu vai, nepieciešamības gadījumā nomaiņu, veic Pasūtītājs par saviem līdzekļiem.
6. **Pušu saistības**
   1. Piegādātāja saistības:
      1. piegādāt preci Līgumā noteiktajā termiņā un kārtībā;
      2. Piegādātājs ir atbildīgs par Preces atbilstību Līguma 1.pielikumam;
      3. Piegādātājs nes pilnu materiālo atlīdzību par Preci līdz Preces nodošanai Pasūtītājam;
      4. Piegādātājs apņemas novērst Preces garantijas termiņā atklātos defektus Līgumā noteiktajos termiņos;
      5. Līgumā noteiktajā termiņā un kārtībā saņemt samaksu par Līguma noteikumiem atbilstošas Preces piegādi.
   2. Pasūtītāja saistības:
      1. norēķināties ar Piegādātāju saskaņā ar Līguma noteikumiem;
      2. izmantot Preci atbilstoši tās ekspluatācijas noteikumiem, ievērojot noteiktos apkopju termiņus un darbus.
7. **Pušu atbildība**
   1. Pusei ir pienākums atlīdzināt otrai Pusei nodarītos tiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem
   2. Ja Piegādātājs nepiegādā Preci Līgumā noteiktajā termiņā, Pasūtītājs ir tiesīgs piemērot Piegādātājam līgumsodu 0.5% apmērā no kopējās Līguma summas par katru nokavēto dienu, bet ne vairāk kā 10% apmērā no kopējās Līguma summas.
   3. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0,5% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
   4. Ja nokavēts kāds no Līgumā noteiktajiem termiņiem, līgumsods tiek aprēķināts par periodu, kas sākas nākamajā darba dienā pēc Līgumā noteiktā saistību izpildes termiņa līdz saistību veikšanai vai apmaksas veikšanai.
   5. Līgumsoda samaksa neatbrīvo Puses no saistību izpildes.
8. **Nepārvarama vara**
   1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
   2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
   3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
   4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
   5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
   6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 8.3.punktam.
9. **Citi noteikumi**
   1. Strīdus, kas Pusēm rodas saistību izpildes gaitā, Puses risina savstarpēju pārrunu ceļā. Vienošanās par strīda atrisināšanu noformējama rakstiski un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta 30 (trīsdesmit) kalendāro dienu laikā, tad strīdus risina tiesā Latvijas Republikas normatīvajos aktos noteiktajā kārtībā. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
   2. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro noteikumus atbilstoši spēkā esošajiem normatīvajiem aktiem.
   3. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
   4. Visi Līguma grozījumi noformējami rakstiski divos identiskos eksemplāros un ir Līguma neatņemama sastāvdaļa. Grozījumi stājas spēkā ar dienu, kad tie ir abpusēji parakstīti. Puses ir tiesīgas veikt Līguma grozījumus, kas nav attiecināmi uz Līguma summas palielināšanu.
   5. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
   6. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
   7. Ja kādai no Pusēm tiek mainīti rekvizīti vai Līguma 9.9.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
   8. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
   9. Pušu kontaktpersonas Līguma izpildes laikā:
      1. no Pasūtītāja puses: \_\_\_\_\_\_\_\_\_\_\_\_. Pasūtītāja kontaktpersona pilnībā pārzina Līguma noteikumus un tai ir tiesības, nepārkāpjot Līguma robežas, risināt visus ar Līguma izpildi saistītos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Piegādātāju, pieprasīt no Piegādātāja informāciju, sniegt informāciju Piegādātājam, piedalīties Preces saņemšanā, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav pilnvarota izdarīt grozījumus un papildinājumus Līgumā, ieskaitot, grozīt Līguma kopējo summu un/vai Līgumā noteiktos termiņus, parakstīt Preču pieņemšanas-nodošanas aktu;
      2. no Piegādātāja puses: \_\_\_\_\_\_\_.
   10. Līguma neatņemama sastāvdaļa ir Līguma pielikumi:
   11. Līgums sagatavots latviešu valodā. Puses Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai Pusei ir pieejams abpusēji parakstīts Līgums elektroniskā formātā
10. **Pušu rekvizīti:**

1. *Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz EUR 10 miljonus. Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz EUR 50 miljonus, un/vai, kura gada bilance kopā nepārsniedz EUR 43 miljonus (sk. https://www.iub.gov.lv/lv/skaidrojums-mazie-un-videjie-uznemumi)*  [↑](#footnote-ref-1)